
Összefügg-e az ingatlánárak emelkedése a jövedelmi egyenlőtlenségek növekedésével?

A gazdasági egyenlőtlenségek alakulásának, okainak megismerése az utóbbi évtizedek közgazdaságtanában hangsúlyos szerepet kapott. Dolgozatomban a lakáspiac és jövedelmi egyenlőtlenőségek között felfedezhető kapcsolatot elemzem, azaz azt vizsgálom, hogy a lakásárak alakulása hatással van-e az egyenlőtlenségek alakulására. E gondolat mögött az a megfigyelés áll, hogy az ingatlanárak a jövedelmekhez képest nagyobb ütemben nőttek az elmúlt évtizedekben, és a lakhatás alapszükséglet. Kutatásom az OECD 22 tagállamára terjed ki az 1980 és 2020 közötti időszakban. A jövedelmi egyenlőtlenségek leképzéséhez a társadalom Gini koefficiensét használom, az ingatlanárak alakulását pedig a 2015-
ös év szintjéhez viszonyítva vizsgálom. A kapcsolatot panelregresszió módszerével vizsgálom, kontrollálva számos más egyéb tényezőre. Eredményeim alapján nem egyértelmű, hogy az ingatlanárak emelkedése összekapcsolódik a jövedelmi egyenlőtlenségek növekedésével. A továbbiakban fontos lehet más, a terület értelmezéséhez hasznos mutatók bevonásával – például albérletek ára, bérlők és tulajdonosok eloszlása - kibővíteni a kutatást. Tanulmányom hozzájárul a gazdasági egyenlőtlenségek elemzésének egyre inkább bővülő szakirodalmi bázisához.



